Μαρκ Έσπερ

Ο Μαρκ Τόμας Έσπερ (αγγλικά: Mark Thomas Esper, 26 Απριλίου 1964), είναι Αμερικανός πολιτικός, επιχειρηματικό στέλεχος, πρώην στρατιωτικός και πρώην κυβερνητικός αξιωματούχος, που υπηρέτησε ως 27ος Υπουργός Άμυνας των Ηνωμένων Πολιτειών υπό την Κυβέρνηση Τραμπ, από τον Ιούλιο του 2019 έως τον Νοέμβριο του 2020. Είναι μέλος του Ρεπουμπλικανικού Κόμματος. 

Επίσης, υπηρέτησε ως 23ος Υπουργός του Στρατού των Ηνωμένων Πολιτειών από τον Νοέμβριο του 2017 έως τον Ιούλιο του 2019, στην Κυβέρνηση Τραμπ υπό τον Υπουργό Άμυνας Τζιμ Μάτις. 

Τον Ιούνιο του 2019, ανέλαβε υπηρεσιακός Υπουργός Άμυνας των Ηνωμένων Πολιτειών. Τον ίδιο μήνα, προτάθηκε από τον πρόεδρο Ντόναλντ Τραμπ, προκειμένου να αναλάβει την θέση του Υπουργού Άμυνας. Η υποψηφιότητά του, εγκρίθηκε από την Γερουσία των Ηνωμένων Πολιτειών, τον Ιούλιο του 2019, με 90 ψήφους υπέρ και 8 ψήφους κατά. 

Στις 9 Νοεμβρίου 2020, απολύθηκε από την θέση του, ύστερα από σχετικό tweet του Ντόναλντ Τραμπ.

Βιογραφία 
Ο Μαρκ Έσπερ, γεννήθηκε τον Απρίλιο του 1964, στο Γιούνιονταουν της Πενσυλβάνια (μια μικρή πόλη έξω από το Πίτσμπεργκ), όπου και μεγάλωσε. Αποφοίτησε από τον Λύκειο "Laurel Highlands High School" στο Γιούνιονταουν το 1982. Σπούδασε Μηχανολογία στη Στρατιωτική Ακαδημία των Ηνωμένων Πολιτειών (Γουέστ Πόιντ), και έλαβε πτυχίο (BS) το 1986 με διάκριση. Στη συνέχεια, πραγματοποίησε μεταπτυχιακές σπουδές πάνω στη Δημόσια Διοίκηση στο Πανεπιστήμιο Χάρβαρντ, και έλαβε μεταπτυχιακό δίπλωμα (MPA) το 1995. Είναι κάτοχος διδακτορικού διπλώματος (PhD) πάνω στη Δημόσια Πολιτική, από το Πανεπιστήμιο Τζορτζ Ουάσινγκτον στην Ουάσινγκτον, από το 2008.

Υπηρέτησε στον Στρατό Ξηράς των Ηνωμένων Πολιτειών από το 1986 έως τον 2007, όπου και αποστρατεύτηκε. Κατά την διάρκεια της στρατιωτικής θητείας του, ήταν συνεργάτης στην Επιτροπή Εξωτερικών Σχέσεων της Γερουσίας των Ηνωμένων Πολιτειών από το 1998 έως το 2002. Πριν αναλάβει αξίωμα στην Κυβέρνηση του Ντόναλντ Τραμπ το 2017, ήταν λομπίστας στην Ουάσινγκτον.

Προσωπική ζωή 
Ο Έσπερ, είναι παντρεμένος με την Λιχ Λέισι, από το 1989, με την οποία έχουν αποκτήσει μαζί τρια παιδιά. Διαμένουν στο Άρλινγκτον της Βιρτζίνια.

Παραπομπές

Εξωτερικοί σύνδεσμοι
 

Υπουργοί των ΗΠΑ
Υπουργοί Άμυνας των Ηνωμένων Πολιτειών
Πολιτικοί του Ρεπουμπλικανικού Κόμματος (ΗΠΑ)
Προεδρία του Ντόναλντ Τραμπ
Αμερικανοί πολιτικοί
Αμερικανοί στρατιωτικοί
Αμερικανοί επιχειρηματίες
__ΕΥΡΕΤΗΡΙΟ__
Αμερικανοί από την Βιρτζίνια
Αμερικανοί από την Πενσυλβάνια